Kúpna zmluva

o prevode vlastníctva nehnuteľnosti uzavretá podľa § 588 a násl. Občianskeho zákonníka medzi zmluvnými stranami:

predávajúci: Obec Hrišovce

sídlo: 053 51 Hrišovce č.67

IČO: 00329169

Konajúca prostredníctvom: Milana Michlíka, starostu obce

Kupujúca: Mária Fedáková

Trvalý pobyt: 053 51 Richnava č.191

RČ: ........................ nar. 14.08.1969

Článok I.

Úvodné ustanovenie

1. Predávajúci je výlučným vlastníkom nasledujúcej nehnuteľností – pozemku registra E-KN k.ú. Hrišovce č.2393/8 – orná pôda o výmere 55 m2 vedenej na LV č. 241 Okresného úradu v Gelnici – katastrálny odbor.

Článok II.

Predmet zmluvy

1. Na základe tejto kúpnej zmluvy (ďalej len „zmluva“) predávajúci predáva a kupujúca kupuje pozemok do svojho vlastníctva.

Článok III.

Kúpna cena

1. Kupujúca sa zaväzuje zaplatiť predávajúcemu za predmet prevodu dohodnutú kúpnu cenu vo výške 0,70 eur/m2, čo pri výmere 55 m2 predstavuje 38,50 eur. ( slovom tridsaťosem eur, 50 centov).
2. Kupujúca sa zaväzuje zaplatiť predávajúcemu kúpnu cenu v jednej splátke v hotovosti najneskôr v deň podpísania tejto zmluvy – a to 38,50 eur.

Článok IV.

Osobitné ustanovenia zmluvných strán

1. Predávajúci prehlasuje, že predmet prevodu je v jeho výlučnom vlastníctve a po podpise zmluvy predmet prevodu nijako nezaťaží.
2. Kupujúca vyhlasuje, že je jej známy stav prevádzaného pozemku ako právny tak aj faktický a v tomto stave predmet prevodu kupuje.
3. Zmluvné strany sa dohodli, že v prípade prerušenia konania o povolenie vkladu vlastníckeho práva vykonajú vo vzájomnej súčinnosti v stanovenej lehote všetky úkony potrebné k odstráneniu prekážok, ktoré by viedli k prerušeniu konania. Kupujúca týmto splnomocňuje predávajúceho na opravu chýb v písaní, v počítaní a iných zrejmých nesprávností v tejto zmluve a návrhu na vklad vlastníckeho práva.

Článok V.

Nadobudnutie vlastníckeho práva

1. Kupujúca nadobudne vlastnícke právo k predmetu prevodu na základe právoplatného rozhodnutia príslušného katastrálneho úradu.
2. Návrh na začatie konania o povolenie vkladu vlastníckeho práva do katastra nehnuteľností na základe tejto zmluvy s prílohami podá predávajúci. Správny poplatok v konaní o povolenie vkladu vlastníckeho práva znáša kupujúca.

Článok VI.

Záverečné ustanovenie

1. Vzťahy zmluvných strán touto zmluvou neupravené sa riadia príslušnými ustanoveniami Občianskeho zákonníka.
2. Práva a povinnosti z tejto zmluvy prechádzajú na právnych nástupcov zmluvných strán.
3. Zmluva je vyhotovená v štyroch rovnopisoch, pričom po jej podpise každá zo zmluvných strán obdrží po jednom rovnopise a dva rovnopisy sa použijú na účely katastrálneho konania.
4. Zmluva nadobúda platnosť podpisom oboma zmluvnými stranami a účinnosť nasledujúci deň po zverejnení na úradnej tabuli obce Hrišovce.
5. Zmluvné strany prehlasujú, že túto zmluvu uzatvárajú slobodne, vážne a neomylne, prejav ich vôle v nej obsiahnutý je určitý a zrozumiteľný. Obsahu zmluvy porozumeli a súhlasia s ním, na znak čoho zmluvu vlastnoručne podpisujú.

V Hrišovciach, dňa 11.10.2017

...................................... ....................................

predávajúci kupujúca